Juan San Martin beka

**Juan San Martin beka** 2001 urtean jarri zen abian Eibarko Udalaren eta Udako Euskal Unibertsitatearen arteko lankidetzan. Bekaren helburua euskarazko ikerketa sustatzea da.
Fitxategi:Juan San Martin euskaltzaina 1976an.jpg|Juan San Martin euskaltzainaren omenez.
Fitxategi:Eibar ayuntamiento 1.JPG|Eibarko Udaletxea
Fitxategi:Markeskua jauregia.jpg|Markeskua Jauregia, UEU

## Ikergaiak eta antolaketa 
[thumb|"Humboldt: hizkuntza eta pentsamendua" liburuaren azala ([Joxe Azurmendi, 2007)]]Lantzen diren ikerketa esparruak Juan San Martinek bere bizitzan zehar landutakoak dira: Antropologia, linguistika, filologia, toponimia, filosofia, literatura, botanika, artea, historia, kazetaritza, etnologia, mendizaletasuna eta zuzenbidea.

2001etik 2009ra bitartean urtero egin zen beka deialdia, beka urtebeterakoa zen eta beka-deialdi bakoitzean ikerketa-esparru horietako bitan aurkez zitezkeen lanak. 2009z geroztik beka bi urterik behin zabaldu da, ikerketa-esparru bakarra sartu da deialdi bakoitzean eta ikerketa lana egiteko epea 18 hilabetekoa da.

Bekari esker 11 ikerketa-lan amaitu eta horietatik 7 argitaratu dira eta Eibarko Juan San Martin Udal liburutegian daude eskuragarri.
## Beka-irabazleak eta egindako ikerlanak 
Hauek dira urte horietako datuak: irabazlea/k, egindako ikerketa-lanaren izenburua eta argitaratuta dagoen kasuetan, loturak:[thumb|[Irudiz eta euskaraz (liburua)|Irudiz eta euskaraz liburua (Josu Martinez, 2022).]]
* 2001: Patxi Salaberri Zaratiegi. Argitalpena: *Euskal deiturategia: patronimia*.
* 2002: Gotzon Iparragirre Burgoa. Liberalismoa Eibarren XIX. Mendean. Argitalpenaren izenburua: *Debarroko Oasi Liberala. Aitzindarien bila. Eibar, 1766-1876*.
* 2003: Aitor Gerenabarrena Osa, Asier Arregi Hernandez eta Imanol Manterola Agirrezabala. *Debabarreneko landaredia ibilbideen bitartez.*
* 2004: Idurre Alonso Amezua. Euskal literatur sistema eta hierarkizazio prozesuak irakaskuntzan.
* 2005: Joxe Azurmendi Otaegi. Humboldt: hizkuntza eta pentsamendua.
* 2006: Maia Duguine Haristoy. Argumentu isilen tipologiatik orotariko teoriara. Argitalpena: *Argumentu isilak eta hizkuntz aldakortasuna*.
* 2007: Aitzol Loiola Idiakez. Gaztedia Eibar herriaren giza eraikuntza-eraldakuntzan.
* 2009: Javier Muñoz Fernandez. Argitalpena: *Gerra osteko Euskal Herriaren eraikitzea. Eibarko berreraikuntza lanak*.
* 2011: Haritz Monreal Zarraonandia. *Mendizaleen literatura: narratiba biografikoaren azterketa konparatiboa*.
* 2013: Maialen Odriozola Martija. Eibarnautak bertatik bertara.
* 2015: Josu Ozaita Azpiroz eta Jaime Altuna Ramirez. Halloween edo Animen Gauaren ospakizunen inguruan Euskal Herrian eman den bilakaera eta partaideen diskurtso, bizipen eta praktiken azterketa. Argitalpena: *Itzalitako kalabazen berpiztea. Arimen Gau, Halloween eta Gau Beltzaren haur-ospakizunen ikerketa etnografikoa*.
* 2019: Josu Martinez Martinez, euskarazko zinemaren historia aztertzeko, *“Irudiz eta euskaraz, gure hizkuntzaren zinema, zinemaren hizkuntza”* izenburuko proiektuaren barruan. Argitalpena: *Irudiz eta euskaraz. Gure hizkuntzaren zinema. Gure zinemaren hizkuntza.*
*2021**:** Eduardo Apodaka, Joseba Gabilondo eta Mitxelko Uranga: Globalizazioaren ondorenaz: apokalipsia, egia-ostea eta subjektuaren autonomia.
*2023: deialdiko gaia: Mendizalekotasuna eta mendia.

## Erreferentziak 
## Ikus, gainera 
* Koldo Mitxelena bekak

## Kanpo estekak 
* Juan San Martin Beka Eibarko udalaren webgunean
* Juan San Martin beka Udako Euskal Unibertsitateko Unibertsitatea.net atarian